Diari Oficial de la Generalitat Valenciana


Sumari del DOGV 6070, del 03-08-2009 (2009/9050)

Licitació per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació integrada PERI 5.
-----------------------------------------------------------------------------------------------------------------------------------------------------------------

### Dades del document

Número de DOGV
:   6070

Data del DOGV
:   03-08-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9050


Data del document
:   27-07-2009

Organisme emissor
:   Ajuntament de l'Alcora

Tipus de document
:   Licitació

Descriptors 

:   * Alcora, l'
    * contracte d'obres
    * pla d'urbanisme

Licitació per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació integrada PERI 5. [2009/9050]  
I. Poder adjudicador  
I.1. Nom, direccions i punts de contacte  
Nom oficial : Ajuntament de l'Alcora.   
Adreça postal: carrer Sant Francesc, número 5.  
Localitat: l'Alcora.   
Codi postal: 12702.  
País: Espanya.  
Punts de contacte  
Telèfon de contacte: 613 579 118.  
Fax de contacte: 956 728 093.  
Adreça de correu electrònic de contacte: .  
Unitat administrativa responsable de la tramitació: Urbanisme.  
Direccions Internet  
Direcció del poder adjudicador: .  
Pot obtindre's més informació en: vegeu els punts de contacte mencionats dalt.  
Les bases generals i les bases particulars reguladores del programa d'actuació integrada poden obtindre's en: vegeu els punts de contacte mencionats dalt.  
Les bases generals reguladores del present concurs de programació formen part de l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística. Les bases particulars van ser aprovades pel Ple de l'Ajuntament en data 29 d'abril de 2009 i publicades en el Butlletí Oficial de la Província de Castelló número 62, de 21 de maig de 2009. Podran obtindre còpies i examinar-les en l'Ajuntament de l'Alcora, en el domicili assenyalat en el punt I.1, en el Butlletí Oficial de la Província de Castelló indicat, així com en la següent pàgina d'Internet: .  
Les ofertes o sol·licituds de participació han d'enviar-se a:   
Ajuntament de l'Alcora  
Carrer Sant Francesc, número 5  
12436.   
I.2. Tipus de poder adjudicador i principal(es) activitat(es): institució local.  
II. Objecte del contracte  
II.1. Descripció  
II.1.1. Denominació del contracte establida pel poder adjudicador: Programa d'Actuació Integrada PERI 5.  
II.1.2. Tipus de contracte i emplaçament de les obres, lloc d'entrega o d'execució.  
- Obres.  
- Emplaçament principal de les obres: PERI 5, situat entre l'avinguda Castelló, carrer Concòrdia i carretera d'Onda.  
- Codi NUTS: ES522.  
II.I.3. L'anunci es referix a: un contracte públic.  
II.1.4. Breu descripció del contracte o adquisició: selecció d'una proposta de programa d'actuació integrada i d'un urbanitzador per al desenvolupament urbanístic de l'actuació integrada PERI 5, la qual ocupa una superfície aproximada de 43.335 m².  
II.1.5. Classificació CPV (vocabulari comú de contractes públics): 95595877 i 67669038.  
II.1.6. Contracte cobert per l'acord sobre contractació pública (ACP): no.  
II.1.7. Divisió en lots: no.  
II.1.8. S'acceptaran variants- No.  
II.2. Quantitat o extensió del contracte  
II.2.1. Extensió o quantitat total del contracte: haurà d'especificar-se.  
El pressupost de les càrregues del programa puja a la quantitat de cinc milions d'euros (5.000.000 euros), IVA no inclòs.  
II.2.2. Opcions: no.  
II.3. Duració del contracte o termini d'execució: 33 mesos.  
III. Informació de caràcter jurídic, econòmic, financer i tècnic  
III.1. Condicions relatives al contracte  
III.1.1. Depòsits i garanties exigits: totes les proposicions dels interessats per a participar en el concurs del programa present d'actuació integrada hauran de prestar una garantia provisional equivalent al 2% del pressupost de les càrregues d'urbanització, en els termes i condicions exigits en la normativa que siga d'aplicació, la qual ascendeix a la quantitat de 100.000 euros.  
La garantia definitiva s'estableix en un 10% de preu d'adjudicació. S'ingressarà en el termini màxim de 15 dies a comptar de la notificació de l'acord d'aprovació i adjudicació del programa.  
III.1.2. Principals condicions de finançament i de pagament i/o referència a les disposicions que les regulen: en la proposició jurídicoeconòmica hauran d'incloure's les condicions de finançament oferides per l'urbanitzador per al pagament de les quotes d'urbanització a aquells propietaris acollits a elles, recolzades, si és el cas, per una entitat financera degudament registrada.  
III.1.3. Forma jurídica que haurà d'adoptar l'agrupació d'operadors econòmics adjudicatària del contracte: agrupacions d'interés urbanístic, agrupacions d'interés econòmic, unions temporals d'empreses.  
III.1.4. Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2. Condicions de participació  
III.2.1. Situació personal dels operadors econòmics, inclosos els requisits relatius a la inscripció en un registre professional o mercantil: podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres que tinguen plena capacitat d'obrar, siguen o no propietaris dels terrenys afectats i reunisquen les condicions de solvència econòmica i financera, tècnica i professional exigibles segons les seues bases reguladores. En cap cas podran ser urbanitzadors ni promoure programes d'actuació integrada les persones en qui concórrega alguna prohibició de contractar de les previstes en la normativa sobre contractes de les administracions públiques.  
Si concorre una societat mercantil, haurà de presentar l'escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà l'escriptura pública de constitució, així com la inscripció en el Registre d'Agrupacions d'Interés Urbanístic dependent de la Conselleria competent en urbanisme.  
Els qui compareguen o firmen proposicions en nom d'un altre o en representació de societat o persona jurídica, presentaran l'escriptura de poder inscrita, si és el cas, en el Registre Mercantil o Registre Públic corresponent.  
Quan l'oferent actue en nom propi o siga empresa individual haurà de presentar DNI o la fotocòpia legalitzada.   
Els concursants estrangers hauran d'adjuntar una declaració de submissió expressa a la jurisdicció dels jutjats i tribunals espanyols de qualsevol orde per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat indicant els noms i circumstàncies dels empresaris que subscriuen les proposicions, la participació de cada una d'elles i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses, en cas de resultar adjudicataris.   
III.2.2. Capacitat econòmica i financera.  
La justificació de la solvència econòmica i financera s'acreditarà per un o més dels mitjans següents:   
A) Informe d'institucions financeres o, si és procedent, justificació de l'existència d'una assegurança d'indemnització per riscos professionals.  
B) Si es tracta de persones jurídiques, presentació dels comptes anuals o d'un extracte, en el cas que la publicació d'estes siga obligatòria en la legislació del país on l'aspirant a urbanitzador estiga establit.  
C) Declaració sobre el volum global de negocis i, si és procedent, sobre el volum de negocis assenyalats amb el desenvolupament i la promoció d'actuacions semblants que són objecte de concurs, corresponent, com a màxim, als tres últims exercicis.  
III.2.3. Capacitat tècnica.  
La justificació de la solvència tècnica i professional de l'urbanitzador s'acreditarà per un o més dels mitjans següents:   
A) Presentació d'una relació dels programes d'actuació integrada o instruments de contractació relacionats amb el planejament i la gestió urbanística semblants, promoguts i gestionats pel concursant.  
B) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada i especialment dels responsables del control de qualitat.  
C) Titulacions acadèmiques i professionals del personal de direcció de l'urbanitzador.  
D) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
E) Declaració del material, instal·lacions i equip tècnic amb què compte l'urbanitzador per al compliment dels compromisos corresponents.  
F) Declaració de les mesures adoptades per a controlar la qualitat durant el desenvolupament i l'execució del programa d'actuació integrada, incloent els mitjans d'estudi i investigació de què es dispose.  
G) Declaració de les mesures de gestió mediambiental que el concursant està disposat a aplicar durant el desenvolupament i l'execució del programa d'actuació integrada.   
IV. Procediment  
IV.1. Tipus de procediment  
IV.1.1. Tipus de procediment: obert.  
IV.2. Criteris d'adjudicació  
IV.2.1. Criteris d'adjudicació.  
Alternativa tècnica  
1. Qualitat tècnica de l'ordenació proposada: 50%.  
2. Resolució adequada de la integració de l'actuació en el seu entorn, millor estructuració de les dotacions públiques i espais lliures: 20%.  
3. Qualitat tècnica de les solucions proposades per a la urbanització: 10%.  
4. Habitatges sotmesos a algun règim de protecció que es comprometa a promoure l'urbanitzador: 10%.  
5. Inversió en programes de restauració paisatgística o d'imatge urbana dins de l'àmbit del programa: 5%.  
6. Termini d'execució del programa d'actuació: 0,5%.  
Compromís d'edificació simultània a la urbanització per damunt del mínim legalment exigible: 0,5%.   
Compromisos addicionals assumits voluntàriament a càrrec de l'urbanitzador: 4%.  
La puntuació mínima de l'alternativa tècnica per a poder valorar la proposició jurídicoeconòmica haurà de ser d'un 70%.  
Proposició juridicoeconòmica  
1. Valoració dels terrenys a l'efecte de fixar el coeficient de pagament en terrenys, juntament amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els qui no tinga contracte suficient i major proporció de terrenys propis o d'associats que hagen de quedar afectes amb garantia real inscrita en el Registre de la Propietat, al compliment de les obligacions especials d'edificació derivades de la provació del programa: 65%.  
2. Import de les càrregues d'urbanització (euros/m² edificabilitat): 30%.  
3. Compromisos financers per a l'execució de les obligacions complementàries assumides voluntàriament i a càrrec seu: 5%.  
Percentatges de l'alternativa tècnica i proposició juridicoeconòmica  
Alternativa tècnica: 65%.  
Proposició jurídic econòmica: 35%.   
IV.2.2. Ser realitzarà una subhasta electrònica- No.  
IV.3. Informació administrativa  
IV.3.1. Número de referència que el poder adjudicador assigna a l'expedient: PAI 01/08.  
IV.3.2. Publicacions anteriors referents al mateix contracte: Butlletí Oficial de la Província de Castelló número 62, de 21 de maig de 2009.  
IV.3.3. Condicions per a l'obtenció de les bases generals i particulars de programació.  
Termini de recepció de sol·licituds de documents o d'accés a aquests:   
Dia 27 d'octubre de 2009. Hora: 14.00 hores.  
Documents subjectes a pagament: no.  
IV.3.4. Termini de recepció d'ofertes i sol·licituds de participació: les proposicions dels interessats hauran de presentar-se, com a màxim el dia 27 d'octubre de 2009 a les 14.00 hores  
IV.3.5. Llengua(es) en què pot redactar-se l'oferta o la sol·licitud de participació: ES (espanyol).  
IV.3.6. Termini durant el qual el licitador estarà obligat a mantindre la seua oferta: 24 mesos.  
L'anunci del concurs del programa d'actuació integrada ha sigut enviat al Diari Oficial de la Unió Europea en data 27 de juliol de 2008.  
V. Suspensió de llicències  
D'acord amb el que establix l'article 101 de la Llei Urbanística Valenciana i l'article 289 del Reglament de l'Organització i Gestió Territorial i Urbanística, a partir de la data de publicació d'este anunci en el Diari Oficial de la Comunitat Valenciana, queden suspeses tot tipus de llicències i autoritzacions, en l'àrea del territori ressenyada en l'apartat II.1.2, d'acord amb les determinacions establides en els mencionats articles.   
VI. Publicació  
D'acord amb el que establix l'article 7 de l'Orde de 26 d'abril de la Conselleria de Territori i Vivenda, els aspirants a urbanitzador hauran de presentar les seues propostes i la documentació annexa necessària en suport informàtic en format pdf, estructurat de la mateixa manera i amb el mateix contingut que en la pàgina web de la Generalitat.   
L'Alcora, 27 de juliol de 2009.- L'alcalde: M. Javier Peris Salvador.